तीन तलाक से अहम अवाम की सुरक्षा का मसला: वाहिद
जमाअत-ए-गौसूल-ए-आजमने शनिवार को शहर के बरवाडीह कर्बला मैदान में आयोजित शरीयत बचाओ कांफ्रेंस में केन्द्र सरकार द्वारा तीन तलाक के मसले पर कई वक्ताओं ने केन्द्र सरकार के अड़ियल रवैये पर नाराजगी जाहिर की। कांफ्रेंस की शुरूआत भंडारीडीह के इमाम ने कुरान का तिलावत कर किया गया। वहीं क्रांफेस में बिहार के पूर्व सांसद गुलाम रसूल बलियावी, दिल्ली जामिया इस्लामिया यूनिवर्सिटी के प्रोफेसर डा. वाहिद नाजिर के अलावे देश के कई हिस्सों से वक्ता आए। शहर के अब्दुल रहमान फैजी ने भी हिस्सा लिया। मुख्य वक्ता पूर्व सांसद गुलाम रसूल ने कहा कि मुस्लिम समुदाय के शरीयत से खिलवाड़ किसी सूरत में बर्दाश्त नहीं किया जाएगा। केन्द्र की मोदी सरकार को हर हाल में तीन तलाक के मसले से हटना होगा। इस शरीयत को लेकर अब तक जिस हुकूमत ने बदलाव लाने का प्रयास किया वह हुकूमत से बेदखल भी हुआ। पूर्व सांसद ने कहा कि यदि केन्द्र की भाजपा सरकार इस मसले से अपना ध्यान नहीं हटाती है तो केन्द्र सरकार के इस फैसले के खिलाफ देश के मुस्लिम समुदाय एकजुट हो कर आंदोलन के लिए बाध्य होंगे
वहीं जामिया इस्लामिया यूनिवर्सिटी के प्रोफेसर डा. वाहिद ने कहा कि मुस्लिम समुदाय अपने शरीयत के खिलाफ जा नहीं सकता। प्रोफेसर डा. वाहिद ने कहा कि तीन तलाक जैसे मुद्दों से महत्वपूर्ण देश अवाम की सुरक्षा है।
कांफ्रेंस में मौजूद मुस्लिम समाज के लोग।
कांफ्रेंस को इन्होंने किया संबोधित
कांफ्रेंसको मौलाना इस्माइल रिजवी, मौलाना गुलाम मुस्तफा के अलावा बरवाडीह मदरसा के सचिव मो. आबिद हुसैन ने भी संबोधित किया। जबकि कांफ्रेंस में सामाजिक कार्यकर्ता इरशाद अहमद वारिश, मौलाना रऊफ, मुख्तार आलम रिजवी, सलामतुल्लाह अजीजी, नाजीर कादरी, वार्ड पार्षद असदउल्लाह समेत कई वक्ता मौजूद थे। कांफ्रेंस में पूरे बड़ी संख्या में मुस्लिम समुदाय के लोगों ने हिस्सा लिया।
hin_Deva hin_Deva hin_Deva bho_Deva hin_Deva hin_Deva